CELEX: C2006/074/44
Language: da
Date: 2006-03-25 00:00:00
Title: sag T-439/05: Sag anlagt den  13. december 2005  — Royal Bank of Scotland mod KHIM

25.3.2006   
            
            
               DA
            
            
               Den Europæiske Unions Tidende
            
            
               C 74/22
            
         Sag anlagt den 13. december 2005 — Royal Bank of Scotland mod KHIM
   (sag T-439/05)
   (2006/C 74/44)
   Stævningen er affattet på engelsk
   Parter
   
      Sagsøger: Royal Bank of Scotland Group plc (Edinburgh, Det Forenede Kongerige) (ved solicitor J. Hull)
   
      Sagsøgt: Kontoret for Harmonisering i det Indre Marked (Varemærker og Design)
   
      Andre parter i sagen for appelkammeret: Lombard Risk Systems Limited og Lombard Risk Consultants limited (London, Det Forenede Kongerige)
   Sagsøgerens påstande
   
               —
            
            
               Afgørelse truffet den 21. juli 2005 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 370/2004-4) vedrørende indsigelsessag nr. B 370 959, som blev meddelt den 13. oktober 2005, annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Royal Bank of Scotland Group plc
   
      Det omhandlede EF-varemærke: Ordmærket »LOMBARD DIRECT« for tjenesteydelser i klasse 35, 36 og 42 — ansøgningsnr. 1 523 92
   
      Indehaver af det i indsigelsessagen påberåbte varemærke eller tegn: Lombard Risk Systems Limited og Lombard Risk Consultants limited
   
      De i indsigelsessagen påberåbte varemærker eller tegn: EF-ordmærkerne og de nationale ordmærker »LOMBARD RISK« og »LOMBARD GROUP OF COMPANIES« for varer og tjenesteydelser i klasse 9, 36 og 41
   
      Indsigelsesafdelingens afgørelse: Indsigelsen tages til følge for visse af de anfægtede tjenesteydelser
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret anvendte et forkert retligt kriterium ved afgørelsen af, hvorvidt der var risiko for forveksling mellem de omtvistede varemærker, for så vidt som appelkammeret fandt det tænkeligt, at der ville opstå forveksling, og at muligheden for forveksling ikke kunne udelukkes. Ifølge sagsøgeren vendte appelkammeret derved bevisbyrden om, således at sagsøgeren skulle bevise, at der ikke var risiko for forveksling. Desuden gav appelkammeret i strid med forordningens artikel 73 ikke en tilstrækkelig begrundelse for dets afgørelse.